## LETNI DELOVNI NAČRT

## PŠ SORICA

## ZA ŠOLSKO LETO

## 2017/2018

**Vodja PŠ Sorica**

**Monika Gasser**

Sorica, 28. 8. 2017

**1. Šolski koledar**

Šola Sorica je podružnica OŠ Železniki, zato je šolski koledar naše šole v skladu s koledarjem Ministrstva za izobraževanje, znanost, kulturo in šport ter koledarjem centralne šole (začetek in konec šol. leta, ocenjevalni konferenci, počitnice, pouka prosti dnevi).

|  |  |
| --- | --- |
| dve soboti – nastopanje na obisku dedka Mraza in proslavi ob materinskem dnevu | nadomeščanje za 7. 4. 2018 |

**2. Podatki o oddelkih, učencih in razrednikih**

V šolskem letu 2017/2018 bo PŠ Sorica obiskovalo 15 učencev, v dveh kombiniranih oddelkih.

Šolski okoliš zajema Zgornjo in Spodnjo Sorico in Spodnje Danje.

1. oddelek – 1., 2., 3. razred (9 učencev) – učiteljica Monika Gasser
2. oddelek – 4. in 5. razred (6 učencev) – učiteljica Ana Čufer

Angleški jezik bo poučevala Jana Kusterle. V 2., 3., 4. in 5. razredu kot redni pouk, v 1. razredu kot neobvezni izbirni predmet.

Knjižnico bo urejala knjižničarka s centralne šole v Železnikih ga. Katarina Primožič. Obiskovala nas bo po potrebi.

**3. Delovna obveznost pedagoških in drugih delavcev na PŠ Sorica**

|  |  |
| --- | --- |
| **DELAVEC** | **ŠTEVILO UR** |
| ga. Monika Gasserga. Ana Čuferga. Jana Kusterle | 22 ur (– AN) + 1 OPZ – 10/35 PL22,5 ur ANG – 5 ur  |

Delo pedagoških delavk bo potekalo v skladu z njihovimi letnimi plani dela, ki bodo predloženi ravnatelju.

**4. Skrbniki kabinetov, učil in zbirk**

|  |  |
| --- | --- |
| Zgornja učilnicaKabinet (pisarna)Telovadnica  | Monika Gasser |
| Spodnja učilnicaKabinet | Ana Čufer |
| Knjižnica | Katarina Primožič |
| Kuhinja in jedilnica | Metka Pintar  |

**5. Organizacija pouka in varstva vozačev**

Na PŠ Sorica se pouk za vse učence pričenja ob 8.45 uri (4. in 5. razred pa 3× tedensko ob 8.55 uri) in se zaključi po urniku, odvisno od vsakega razreda posebej. Interesne dejavnosti so organizirane pred ali po pouku, da se jih lahko udeležijo vsi učenci.

Za pouk športne vzgoje uporabljamo tudi športno igrišče ob Zadružnem domu, ki je od šole oddaljen 250 m.

**Fleksibilen predmetnik:**

Fleksibilen predmetnik izvajamo v 4. in 5. razredu in sicer pri glasbeni vzgoji in oddelčni skupnosti (menjata se tedensko).

**Pogovorne ure za učence:**

Monika Gasser – PONEDELJEK 13.15 – 14.00

Ana Čufer – TOREK 13.15 – 14.00

Jana Kusterle – PETEK 13.15 – 14.00

RAZPOREDITEV POUKA, DEJAVNOSTI IN VARSTVA VOZAČEV PO URAH

|  |  |
| --- | --- |
| ČAS | DEJAVNOST |
| 7.55 – 8.40 | **POUK****INTERESNE DEJAVNOSTI** **VARSTVO VOZAČEV** |
| 8.45 – 9.30 | **POUK** |
| 9.30 – 9.55 | **MALICA** |
| 9.55 – 10.40 | **POUK** |
| 10.45 – 11.30 | **POUK** |
| 11.35 – 12.20 | **POUK** |
| 12.25 – 13.10 | **POUK****INTERESNE DEJAVNOSTI** |
| 13.15 – 14.00 | **INTERESNE DEJAVNOSTI** |

VARSTVO VOZAČEV

Organizirano bo za učence vseh razredov skupaj. Vodile ga bodo ga. Monika Gasser (4x tedensko) in ga. Ana Čufer (1x tedensko). Potekalo bo od 7.40 do 8.40 ure.

Prvošolce in drugošolce, ki še niso dopolnili 7 let, iz Sp. Danj in Zg. Sorice bomo spremljale z avtobusne postaje v šolo Monika Gasser in Ana Čufer. Po končanem pouku za njihovo varnost poskrbijo starši, ker ni organiziranega prevoza.

URNIK PREVOZA

|  |  |  |
| --- | --- | --- |
|  | ODHOD IZ KRAJA | PRIHOD V SORICO NA AVTOBUSNO POSTAJO |
| Sp. Danje | 7.40 | 7.47 |

**6. Organizacija šolske prehrane**

Za šolsko malico skrbi ga. Metka Pintar, ki opravlja dela kuharice in snažilke (polovični delovni čas).

Malica je ob 9.30 uri – 15 učencev + 3 zaposlene.

**7. Načrt izvedbe dni dejavnosti**

Na PŠ Sorica bomo v skladu z učnim načrtom in predmetnikom organizirali po letnem planu načrtovanje kulturne, športne, naravoslovne in tehniške dni.

|  |  |  |
| --- | --- | --- |
|  | 1., 2., 3. razred | 4., 5. razred |
| KULTURNI DAN | 4 | 3 |
| NARAVOSLOVNI DAN | 3 | 3 |
| ŠPORTNI DAN | 5 | 5 |
| TEHNIŠKI DAN | 3 | 4 |

Tehniške in naravoslovne dni izvajajo razredničarke glede na vsebino in dejavnosti, ki so jih planirale v svojih letnih planih, športni in kulturni dnevi pa so skupni za vse učence (glej prilogo).

Tudi v tem šolskem letu bomo obiskovali računalniško učilnico na centralni šoli – 10 ur (1 tehniški dan) in bazen v Železnikih – 10 ur (2 športna dneva).

**8. Interesne dejavnosti na PŠ Sorica**

|  |  |  |
| --- | --- | --- |
| **INTERESNA DEJAVNOST** | MENTOR | **PLANIRANO ŠTEVILO UR** |
| Dramski krožek | ga. Ana Čufer | 25 |
| Pevski zbor | ga. Monika Gasser | 38 (v obveznosti) |
| Ritmika | ga. Valentina Pintar | 20 |
| Ročna dela | ga. Ana Čufer | 25 |
| Športni krožek | ga. Valentina Pintar | 20 |
| Bralna značka | ga. Ana Čufer, ga. Monika Gasser | 5 |

Interesne dejavnosti potekajo tudi v popoldanskem času.

**9. Sodelovanje na raznih tekmovanjih in drugih dejavnostih**

Učenci PŠ Sorica bodo sodelovali v naslednjih tekmovanjih:

* + branje za bralno značko,
	+ branje za EKO bralno značko,
	+ angleška bralna značka,
	+ Cici – vesela šola,
	+ Zlati sonček,
	+ Krpan,
	+ Cankarjevo tekmovanje,
	+ matematično tekmovanje Kenguru,
	+ tekmovanje za čiste zobe.

Prav tako bodo učenci pod vodstvom razredničark sodelovali na raznih literarnih in likovnih natečajih, ki bodo objavljeni tekom šolskega leta.

**10. Sodelovanje s strokovno službo**

1. Na centralni šoli v Železnikih
2. V Škofji Loki in Kranju

K 1. točki

Z učenci z učnimi težavami in vzgojnimi težavami naj bi se sestajale pedagoginja ga. Nataša Zavrl, psihologinja ga. Danica Bradeško. Razredničarkam obravnavanih učencev naj bi pomagale in svetovale, kako ukrepati in reagirati ter kako pomagati učencem v različnih situacijah.

K 2. točki

S strokovno službo v Škofji Loki in Kranju bomo sodelovali po potrebi in v primeru, če bo kateri od naših učencev potreboval dodatno pomoč s strani strokovnih delavcev v Škofji Loki in Kranju.

**11. Sodelovanje s starši**

Dobro sodelovanje s starši uvrščamo med pomembnejše dejavnike dela na šoli.

1. Roditeljski sestanki

2. Pogovorne ure

3. Predavanja za starše

4. Delavnice za starše

5. Srečanja ob različnih praznovanjih, nastopih naših učencev

K 1. točki

Roditeljske sestanke za starše načrtujemo septembra, februarja in junija. Septembra bo organiziran roditeljski sestanek, ki ga bo vodila vodja PŠ Sorica in bo na njem prisoten ravnatelj g. Franc Rant. Februarja in junija bosta roditeljske sestanke pripravili razredničarki, na junijskega bodo povabljeni tudi starši bodočih prvošolčkov.

V aprilu in avgustu bosta roditeljska sestanka za starše učencev, ki bodo šli v LŠN (na centralni šoli in/ali v Selcih).

K 2. točki

Pogovorne ure bodo vsak mesec po planu. Organizirane bodo pred poukom, po pouku in popoldne med 17.00 in 19.00 uro.

URNIK TEDENSKIH POGOVORNIH UR:

Monika Gasser – SREDA 9.55 – 10.40

Andreja Šolar – SREDA 8.45 – 9.30

Jana Kusterle – SREDA 7.10 – 8.50

K 3. točki

Eno predavanje za starše naj bi bilo na PŠ Sorica. Predavanja, ki jih organizira centralna šola pa so namenjena tudi staršem naših učencev.

K 4. točki

Delavnice za starše (vsaj enkrat letno) bodo pripravile učiteljice glede na dogovor s starši.

**12. Organizacija zdravstvenih pregledov**

Učenci 1. in 3. razreda imajo po zakonu obvezen sistematski pregled in cepljenje. Pregled poteka v dopoldanskem času v ZD Železniki. S seboj morajo imeti zdravstveno izkaznico in izkaznico o cepljenju.

Na ta dan imajo učenci enega izmed dni dejavnosti. Na pregled in cepljenje starši svoje otroke odpeljejo sami. Po pregledu lahko otroke pripeljejo v šolo, če nimajo zagotovljenega varstva.

**13. Tehnični kader na naši šoli**

Za prehrano otrok in zaposlenih (malice) ter čistočo šole bo skrbela ga. Metka Pintar.

Vsi učenci imajo na šoli malico.

Hišna dela bo opravil hišnik g. Peter Megušar iz PŠ Selca, ki je zadolžen tudi za ostale podružnice na OŠ Železniki.

**14. Sodelovanje z domačim krajem**

PŠ Sorica bo tudi v tem šolskem letu sodelovala z domačim krajem in društvi, ki so v kraju: KS, TD, ŠD, PGD, RK, PD…

Krajevna organizacija RK organizira srečanje starejših občanov, Prosvetno društvo Sorica pa organizira več prireditev (Obisk dedka Mraza, Prireditev ob materinskem dnevu…) na katerih sodelujemo s kulturnim programom.

Poleg tega učenci sodelujejo pri raznih delovnih akcijah v kraju, raznašajo vabila in obvestila in se udeležujejo gasilskih in športnih tekmovanj…

**15. Načrt prometne varnosti za PŠ Sorica**

* + KS bo poskrbela za lokacijo, kjer bodo namestili opozorilne trikotnike, ki bodo voznike opozarjali na šolarje.
	+ Prve dni pouka bo glavna učna tema prometna vzgoja; pogovarjali se bomo o skrbi za svojo varnost na poti v šolo in iz nje ter opozorili učence na nevarnosti.
	+ Učence bo obiskal g. policist in jim predstavil nevarnosti v prometu.
	+ Prvošolci in drugošolci nosijo okrog vratu rumeno rutico.
	+ Učenci imajo na svojih torbah odsevnike.
	+ V šolo učenci ne smejo prihajati z rolerji.
	+ S kolesi smejo prihajati v šolo le učenci, ki imajo opravljen kolesarski izpit.
	+ Učenci mlajši od 7. let prihajajo v šolo in iz šole odhajajo v spremstvu odrasle osebe. Spremljevalci so lahko tudi otroci starejši od 10 let, če starši dajo pisno pooblastilo.
	+ V času, ko so učenci pri pouku in v jutranjem varstvu učencem ne dovoljujemo odhoda iz šolskega območja.
	+ Učence iz Danj in nekatere učence iz Zg. Sorice pripelje avtobus do postajališča, od tam pa pridejo peš v šolo. Pri tem jim ni treba prečkati glavne ceste. Domov pa gredo peš ali pa jih odpeljejo starši. Učenci iz Sp. Sorice morajo prečkati glavno cesto, kjer pa na žalost ni označenega prehoda za pešce.
	+ Prvošolčke iz Danj bomo od postaje do šole spremljale zaposlene na PŠ Sorica.

**16. Predlog nakupa opreme, osnovnih sredstev in učil ter vlaganj v nepremičnine in vzdrževanja na PŠ Sorica v šol. letu 2016/2017**

**OPREMA:**

* zavese za spodnji razred, knjižnico
* 2 računalnika za v razred
* 2 srednji mizi za zgornji razred (+ stoli)
* 1× e-tabla
* radio

**VLAGANJA V NEPREMIČNINE:**

* + zamenjava ostrešja in strešne kritine
	+ sekundarna kritina na podstrešju (deske)
	+ topla voda v razredih in sanitarijah
	+ povečanje telovadnice

**VZDRŽEVANJE:**

* + menjava linoleja in izolacija v spodnjem razredu
	+ lakiranje parketa v zgornjem razredu
	+ asfalt pred šolo

**UČNI PRIPOMOČKI:**

* stenski stotični kvadrat
* stenska abeceda
* barometer
* zemljevid sveta
* zemljevid Evrope
* žoge (košarka)
* 6 kolebnic
* lutke
* kostumi
* 2 blok flavti
* metalofon
* tlačilka
* 7x modelarska (rezbarska) lok žaga
* lego kocke
* majhen izvijač (križen, raven)
* magnetno šestilo za risanje na tablo
* 5 termometrov

Monika Gasser